**ELŐTERJESZTÉS**

**az államháztartáson kívüli pénzeszköz átadás-átvételről szóló önkormányzati rendelet megalkotására**

Magyarország helyi önkormányzatairól szóló 2011. évi CLXXXIX. törvény (továbbiakban: Möt.) 2013. június 22-én hatályba lépő módosítása következtében a 41.§ (9) bekezdése az önkormányzatok részére kötelező rendeletalkotási tárgykörré tette az államháztartáson kívüli forrás átadására és átvételére vonatkozó rendelkezések szabályozását.

Az államháztartáson kívüli forrás átadásáról és átvételéről szóló önkormányzati rendelet megalkotását tehát magasabb szintű jogszabálynak való megfelelés indokolja és kötelezővé teszi.

A Möt. 42.§-a rögzíti a képviselő-testület hatásköréből át nem ruházható hatásköröket. A 2013. június 22-étől hatályba lépett módosítások értelmében e hatáskörök közül kikerült az államháztartáson kívüli forrás átadása és átvétele, ugyanakkor az Országgyűlés e rendelkezést kiegészítette azzal, hogy a képviselő-testület át nem ruházható hatáskörébe tartozik az alapítványi forrás átvétele és átadása. A törvényi rendelkezés értelmében tehát önkormányzati rendeletben szükséges szabályozni az államháztartáson kívüli forrás átadás és átvétel szabályait, melynek keretében – az alapítványi pénzeszköz átadás és átvétel kivételével – a hatáskör a képviselő-testület hatásköréből átruházható.

A Möt. 41.§ (4) bekezdése értelmében a képviselő-testület - e törvényben meghatározott kivételekkel -hatásköreit a polgármesterre, a bizottságára, a részönkormányzat testületére, a jegyzőre, a társulására ruházhatja át. E hatáskör gyakorlásához utasítást adhat, e hatáskört visszavonhatja.

Kisgyalán, 2020. szeptember 18.

Horváth Zoltán

polgármester

**ELŐZETES HATÁSVIZSGÁLAT**

**az államháztartáson kívüli forrás átvételéről és átadásáról szóló önkormányzati rendelet tervezethez**

A jogalkotásról szóló 2010. évi CXXX. törvény 17. §-a alapján, mint a fenti jogszabály előkészítője az alábbi előzetes hatásvizsgálatot végeztem el a szabályozás várható következményeiről, melyről most tájékoztatom a képviselő-testületet.

**I. TÁRSADALMI, GAZDASÁGI HATÁSOK:**

- társadalmi hatása: a rendeletben szabályozott, az önkormányzat által államháztartáson kívülre nyújtott támogatások elsősorban a településen tevékenykedő civil szervezetek, illetve itt lakó állampolgárok számára pozitív. Az önkormányzati rendelet szabályozza, hogy az érintettek az önkormányzat költségvetéséből milyen módon, formában kaphatnak pénzbeli támogatást meghatározott, tevékenységüket segítő, illetve azzal összefüggő célra. Az államháztartáson kívüli forrás átadása és átvétele önkormányzati rendeletben szabályozott módon történhet.

- gazdasági hatása: a pénzeszköz átadás-átvétel a támogatott szerv gazdálkodását, illetve tevékenységét segíti.

**II. KÖLTSÉGVETÉSI HATÁS:**

Az államháztartáson kívülre történő pénzeszköz átadás, illetve államháztartáson kívülről érkező pénzeszköz átvétel minden esetben érinti az önkormányzat költségvetését.

**III. KÖRNYEZETI, EGÉSZSÉGI KÖVETKEZMÉNYEK:**

A rendeletben foglaltak végrehajtásának környezetre gyakorolt, illetve egészségügyi hatásai nincsenek.

**IV. ADMINISZTRATÍV TERHEKET BEFOLYÁSOLÓ HATÁSOK:**

A Göllei Közös Önkormányzati Hivatal adminisztratív terhei nem változnak.

**V. JOGSZABÁLY MEGALKOTÁSÁNAK SZÜKSÉGESSÉGE, A JOGALKOTÁS ELMARADÁSÁNAK VÁRHATÓ KÖVETKEZMÉNYE:**

A rendelet megalkotásának elmaradása esetén a Kormányhivatal törvényességi felívással élhet.

**VI. JOGSZABÁLY ALKALMAZÁSÁHOZ SZÜKSÉGES SZEMÉLYI, SZERVEZETI, TÁRGYI ÉS PÉNZÜGYI FELTÉTELEK:**

A szabályozás alkalmazásához a személyi, szervezeti, tárgyi és pénzügyi feltételek a Göllei Közös Önkormányzati Hivatalnál rendelkezésre állnak.

**ÁLTALÁNOS INDOKOLÁS**

**az államháztartáson kívüli pénzeszköz átadás-átvételről szóló önkormányzati rendelethez**

Magyarország helyi önkormányzatairól szóló 2011. évi CLXXXIX. törvény (továbbiakban: Möt.) 2013. június 22-én hatályba lépő módosítása következtében a 41.§ (9) bekezdése az önkormányzatok részére kötelező rendeletalkotási tárgykörré tette az államháztartáson kívüli forrás átadására és átvételére vonatkozó rendelkezések szabályozását.

**RÉSZLETES INDOKOLÁS**

**az államháztartáson kívüli pénzeszköz átadás-átvételről szóló önkormányzati rendelethez**

**1. §** A rendelet céljaaz államháztartáson kívüli források átvételére, átadására vonatkozó rendelkezések meghatározása

**2. §** A rendelet tárgyi és személyi hatályáról rendelkezik.

**3. §** Államháztartáson kívüli forrás átadására vonatkozó szabályok

**4. §** A támogatásnyújtás alapelveinek rögzítése. A támogatást kérelem vagy pályázati kiírás alapján lehet odaítélni. A kérelmeket a polgármesterhez kell előterjeszteni, aki köteles azokat a képviselő-testület elé terjeszteni. A kérelmeket a képviselő-testület bírálja el.

**5. §** A támogatások odaítélése a képviselő-testület soron következő rendes ülésén történik

**6. §** A támogatottal az önkormányzat támogatási szerződés köt költségvetési rendeletét módosító rendelet hatálybalépését követő 15 napon belül.

**7. §** Elszámolás a támogatási összeg felhasználásáról és a támogatási szerződésben foglalt kötelezettségek teljesítéséről

**8.§** A támogatási szerződés módosítására vonatkozó rendelkezések. A szerződés módosítására egy alkalommal kerülhet sor a támogatott elszámolási határidő lejárta előtt leadott írásos kérelmére.

**9.§** Államháztartáson kívüli forrás átvételére vonatkozó szabályok

**10.§** A támogatások Európai Uniós szabályozással való összhangjának biztosítása

**11.§** Hatálybalépés meghatározása

Kisgyalán, 2020. szeptember 17.

Lehoczkiné dr.Kercsó Erzsébet

jegyző

**Kisgyalán Községi Önkormányzata Képviselő-testületének 5/2020. (X.9.) önkormányzati rendelete**

**államháztartáson kívüli forrás átvételéről és átadásáról**

Kisgyalán Községi Önkormányzat Képviselő-testülete Magyarország helyi önkormányzatairól szóló, 2011. évi CLXXXIX. törvény 41. § (9) bekezdésében foglalt felhatalmazás alapján, az Alaptörvény 32. cikk (2) bekezdésében meghatározott feladatkörében eljárva, a következő rendeletet alkotja:

**A rendelet célja**

**1. §** Jelen rendelet célja, hogy Kisgyalán Községi Önkormányzat (továbbiakban: önkormányzat) Magyarország helyi önkormányzatairól szóló, 2011. évi CLXXXIX. törvény előírásainak megfelelően szabályozza az államháztartáson kívüli források átvételére, átadására vonatkozó rendelkezéseket.

**A rendelet hatálya**

**2. §** (1) Jelen rendelet tárgyi hatálya kiterjed minden, az államháztartáson kívülre történő pénzeszközátadásra, -átvételre, függetlenül attól, hogy pályázati úton vagy pályázati rendszeren kívül, egyedi döntés alapján nyújt, kap az önkormányzat támogatást.

(2) A rendelet személyi hatálya természetes személyekre és az államháztartás körébe nem tartozó jogi személyekre és jogi személyiséggel nem rendelkező szervezetekre terjed ki.

**Államháztartáson kívüli forrás átadására vonatkozó szabályok**

**3. §** Az önkormányzat tárgyévi költségvetési rendeletében határozza meg azon költségvetési előirányzatait, amelyek terhére felhalmozási vagy működési célú támogatás adható.

**A támogatás nyújtásának alapelvei**

**4. §** (1) Támogatásban az részesülhet, akinek javára az önkormányzat mindenkori költségvetési rendeleti előirányzatában támogatást állapít meg.

(2) Önkormányzati támogatás nyújtása egyrészt pályázat kiírása útján, másrészt kérelemre történik. A kérelemre történő támogatás nyújtás esetén elsősorban a település érdekében végzett tevékenység támogatására kell törekedni.

(3) Az 1. melléklet szerinti támogatás iránti kérelmet a Polgármesterhez kell benyújtani. A kérelemhez csatolni szükséges a közpénzekből nyújtott támogatások átláthatóságáról szóló 2007. évi CLXXXI. törvény alapján kiállított 2. melléklet szerinti, összeférhetetlenségről és átláthatóságról szóló nyilatkozatot is.

(4) A támogatás iránti kérelmet a Polgármester döntéshozatalra a képviselő-testület elé terjeszti.

(5) Önkormányzati támogatásban csak az a pályázó részesülhet, aki a pályázati kiírásnak maradéktalanul megfelelő pályázatot, illetve egyedi kérelem esetén írásos kérelmet nyújt be és valamennyi szükséges mellékletet csatolja ahhoz.

(6) A pályázati kiírásnak az alábbiakat kell tartalmazni:

1. pályázati feltételeket,
2. pályázók körét,
3. a támogatandó célokat,
4. elszámolható költségtípusokat,
5. pályázati adatlapot,
6. az adatlap kitöltési útmutatóját, amelyben rögzíteni kell az önkormányzati támogatás feltételeit és a pályázó teendőit.

(7) Nem fizethető ki támogatás, illetve a megítélt támogatás kifizetését fel kell függeszteni:

1. a Támogatott egy korábbi támogatási megállapodással összefüggésben benyújtott, vagy benyújtandó lejárt határidejű elszámolása még nem került elfogadásra, vagy elszámolási, visszafizetési késedelemben van,
2. a Támogatott lejárt esedékességű, 60 napon túl meg nem fizetett köztartozással rendelkezik, a köztartozás megfizetéséig,
3. a Támogatott csőd-, felszámolási vagy végelszámolási eljárás alá került.

(8) A támogatás vonatkozásában döntéshozó: az önkormányzat Képviselő-testülete.

**A támogatások odaítélése**

**5. §** (1) A kérelem írásban nyújtható be a polgármesternek címezve. A kérelem/pályázatok elbírálása a soron következő rendes ülésén történik.

(2) A kérelem/pályázat elbírálása után kerülhet sor az előirányzat módosításra, az önkormányzat költségvetési rendeletének soron következő módosításakor.

**Támogatási szerződés megkötése**

**6. §** (1) Támogatás juttatása esetén a 3. melléklet szerinti támogatási szerződést kell megkötni a támogatottal.

(2) A támogatási szerződést a polgármester írja alá.

**Elszámolás a támogatási összeg felhasználásáról és a támogatási szerződésben foglalt**

**kötelezettségek teljesítéséről**

**7. §** (1) A támogatás felhasználásának határideje tárgyév december 31. napja.

(2) A támogatás elszámolása a megkötött támogatási szerződésben foglaltaknak megfelelően, tárgyévet követő év február 28. napjáig történik.

(3) A támogatási szerződés aláírásával a támogatott tudomásul veszi, hogy ha az elszámolás során a támogatási céltól eltérő felhasználás állapítható meg vagy az valószínűsíthető, az önkormányzat köteles azt ellenőrizni, és bizonyított eltérésnél a támogatás visszafizetése iránt intézkedni.

(4) Visszatérítendő támogatás esetén amennyiben a támogatás határidőben nem kerül visszafizetésre, a visszafizetésre vonatkozó, 15 napos határidőt tartalmazó felhívást kell a támogatott részére megküldeni. Amennyiben a visszafizetésnek a támogatott nem tesz eleget haladéktalanul kezdeményezni kell a nyújtott támogatás behajtása iránti eljárást.

**Támogatási szerződés módosítása**

**8. §** (1) A támogatási szerződés módosítására az elszámolási határidő vonatkozásában és a támogatás céljában kerülhet sor, egyszeri alkalommal, a támogatott elszámolási határidő lejárta előtt leadott írásos kérelmére.

(2) A határidő módosítás engedélyezéséről, és a támogatás céljának módosításáról a Képviselő-testület a kérelem benyújtását követő rendes ülésén dönt.

**Államháztartáson kívüli forrás átvételére vonatkozó szabályok**

**9. §** (1) Az államháztartáson kívüli forrás önkormányzat részére történő átvételéről - az alapítvány forrás kivételével - a polgármester dönt, amennyiben annak átvétele az önkormányzat számára többlet pénzügyi kötelezettségvállalást nem jelent.

(2) Az államháztartáson kívüli forrás önkormányzat részére történő átvételéről, amennyiben annak átvétele az önkormányzat számára többlet pénzügyi kötelezettségvállalást jelent, a Képviselő-testület dönt.

(3) Az államháztartáson kívüli forrás átvétele esetén a 4. melléklet szerinti megállapodás aláírására a polgármester jogosult.

**A támogatások Európai Uniós szabályozással való összhangjának biztosítása**

**10. §** (1) Ha a jelen rendelet alapján nyújtott támogatás az Európai Unió működéséről szóló szerződés 107. cikk (1) bekezdése értelmében állami támogatásnak minősül, a támogatás csekély összegű (de minimis) támogatásként a Szerződés 87. és 88. cikkének a de minimis támogatásokra való alkalmazásáról szóló, 2006. december 15-i 1998/2006/EK bizottsági rendelettel összhangban nyújtható (a továbbiakban: 1998/2006/EK bizottsági rendelet).

(2) A csekély összegű támogatás odaítélésének feltétele, hogy a kedvezményezett írásban nyilatkozik az 1998/2006/EK bizottsági rendelet 2. cikk 2. pontjában meghatározott feltételnek megfelel.

(3) Az 1998/2006/EK bizottsági rendelet 3. cikk 1. pontja szerinti kötelezettséget a támogatást nyújtó teljesíti.

(4) Nem ítélhető meg csekély összegű támogatás az 1998/2006/EK bizottsági rendelet 1. cikkében meghatározott célokra.

(5) Csekély összegű támogatás azonos elszámolható költségek vonatkozásában nem halmozható állami támogatással, ha az így halmozott összeg támogatási intenzitása meghaladná az irányadó uniós állami támogatási szabályban meghatározott támogatási intenzitást.

**Záró rendelkezések**

**11.§** (1) A jelen rendelet 10. §-a alapján nyújtott támogatás a Szerződés 87. és 88. cikkének a de minimis támogatásokra való alkalmazásáról szóló, 2006. december 15-i 1998/2006/EK bizottsági rendelet (HL L 379., 2006. 12. 28., 5-10. o.) hatálya alá tartozik.

(2) Jelen rendelet kihirdetését követő napon lép hatályba. Rendelkezéseit a hatályba lépést követően indult és a folyamatban lévő ügyekben kell alkalmazni.

(3) A polgármester a költségvetés végrehajtásáról szóló beszámolóban tájékoztatja a Képviselő-testületet az előző évben államháztartáson kívülre átadott, államháztartáson kívülről átvett pénzeszközök teljesüléséről.

(4) A rendelet kihirdetésével hatályát veszti Kisgyalán Község Önkormányzata Képviselő-testületének a 9/2013.(XI.26.) önkormányzati rendelete a helyi civil szervezetek pénzügyi támogatásának rendjéről

Horváth Zoltán Lehoczkiné dr. Kercsó Erzsébet

polgármester jegyző

**Támogatási igénylőlap**

**Egyedi kérelem**

**1./ Igénylő adatai:**

Név:

Cím:

Levelezési cím, telefon:

Adószám (adóazonosító jel):

Bankszámlaszám:

**2./ Igénylőnél a témafelelős (kapcsolattartó) személy adatai:**

Név:

Cím:

Elérhetőségek (telefon, e-mail cím):

**3./ Támogatási cél megnevezése:**

**4./ Támogatás céljának rövid leírása:**

**5./ Támogatási cél megvalósításának tervezett időtartama:**

……………………………………….napjától …………………………………….napjáig

**6./ A támogatási cél megvalósításának költségvetése:**

|  |  |
| --- | --- |
| **Megnevezés** | **Összeg** |
| Személyi jellegű kiadások (tiszteletdíjak, bérek) | Ft |
| Személyi jellegű kiadások járulékai | Ft |
| Beszerzések (áru, szolgáltatás) | Ft |
| Bérleti díjak | Ft |
| Reklám, propaganda | Ft |
| Rendezvényszervezési költségek | Ft |
| Csekély értékű ajándék | Ft |
| Egyéb költségek (alábbiak szerint): | Ft |
|  | Ft |
|  | Ft |
|  | Ft |
| **Költségvetés összesen:** | **Ft** |

**7./ A támogatási cél tervezett bevételei:**

|  |  |
| --- | --- |
| Saját forrás Ft | Ft |
| Közreműködők hozzájárulása Ft | Ft |
| Egyéb forrás Ft | Ft |
| **Kért támogatás összege (önkormányzati támogatás): Ft** | Ft |
| A megvalósítás teljes összege *(egyeznie kell a 6. pontban szereplő*  *„költségvetés összesen” sorral)* | Ft |

Kisgyalán, 20……. év ………………. hó ……… nap

…………………………….

Igénylő aláírása

(pecsét)

Támogatást igénylő a korábbi támogatásból eredő lejárt határidejű elszámolási kötelezettségének eleget tett : igen - nem

Támogatás kifizethető: igen - nem

Kisgyalán, 20……. év ………………. hó ……… nap

polgármester

**NYILATKOZAT**

A közpénzekből nyújtott támogatások átláthatóságáról szóló 2007. évi CLXXXI. törvény szerinti összeférhetetlenség, illetve érintettség fennállásáról vagy hiányáról

A kérelmező neve:

Természetes személy lakcíme:

Születési helye, ideje:

Gazdasági társaság esetén székhelye:

Cégjegyzékszáma:

Adószáma:

Képviselőjének neve:

Egyéb szervezet esetén székhelye:

Képviselőjének neve:

Nyilvántartásba vételi okirat száma:

Nyilvántartásba vevő szerv megnevezése:

Kijelentem, hogy személyemmel, illetve a pályázóként megjelölt szervezettel szemben a közpénzekből nyújtott támogatások átláthatóságáról szóló 2007. évi CLXXXI. törvény (Knyt.)

6.§ (1) bekezdése szerinti összeférhetetlenség *(megfelelő kockába X-et)*

1. nem áll fenn vagy 🗌

2. fennáll a ..….. pont alapján 🗌

8.§ (1) bekezdése szerinti érintettség *(megfelelő kockába X-et)*

1. nem áll fenn vagy 🗌

2. fennáll a ..….. pont alapján 🗌

Az összeférhetetlenség vagy az érintettség alapjául szolgáló körülmény leírása:

Kijelentem, hogy az összeférhetetlenség megszüntetésére az alábbiak szerint intézkedtem:

Kijelentem, hogy az érintettség közzétételét külön űrlap csatolásával kezdeményeztem.

Kelt: ……………………………….

…………………………….

Aláírás, cégszerű aláírás

**TÁMOGATÁSI SZERZŐDÉS**

amely létrejött egyrészről **Kisgyalán Községi Önkormányzat** (székhelye: 7279 Kisgyalán Szabadság tér 15. képviseli …… polgármester) a továbbiakban: **Támogató**,

másrészről a ……….. (székhelye: ….. Adószáma: …. képviseletében eljár: ……) a továbbiakban: **Támogatott**

(a továbbiakban együtt: **Szerződő Felek**)

között a Támogatott …………… megvalósításához nyújtandó támogatásra vonatkozóan az alulírott napon és helyen, az alábbi feltételek mellett:

1. A Szerződő Felek megállapítják, hogy Támogatott visszatérítendő/vissza nem térítendő támogatás iránti kérelmet nyújtott be a …………….. érdekében.
2. A Támogató az 1) pontban meghatározott feladat költségeinek fedezéséhez 202…. évben ….,-Ft, azaz … forint egyszeri, visszatérítendő/vissza nem térítendő támogatást (továbbiakban: Támogatás) biztosít a Támogatott javára.
3. A Támogatás átutalása a Támogatott …… sz. bankszámlájára kerül egyösszegben átutalásra, ezen szerződés aláírását követő 10 napon belül.
4. A Támogatás felhasználásának határideje 20..… december 31.
5. A Támogatott kötelezettséget vállal arra, hogy
6. 5.1. az átutalt támogatást kizárólag az 1. pont szerinti célok megvalósításának fedezésére használja fel.
7. 5.2. (VISSZATÉRÍTENDŐ TÁMOGATÁS ESTÉN) az igénybevett támogatást 20… napjáig visszautalja a Támogató 11743002-15400107 sz, számlájára,
8. 5.3. 20… február 28. napjáig beszámolót nyújt be a Támogató részére a Támogatott nevére szóló és az 1) pont szerinti cél megvalósítása érdekében keletkezett kiadásairól szóló számlák és a pénzügyi teljesítést igazoló bizonylatok másolatával.
9. A Támogatott hozzájárul ahhoz, hogy a támogatás rendeltetésszerű felhasználását a Támogató és/vagy megbízottja ellenőrizzék, ennek során a támogatással kapcsolatos dokumentumokba betekintsenek.
10. Támogatott bejelentési kötelezettséggel tartozik minden olyan, a jelen szerződésben szereplő adatban, illetőleg egyéb körülményben bekövetkezett változás esetén, amely érdemben érinti a szerződés teljesítését, eredeti céljának megvalósulását.
11. Amennyiben a feladat meghiúsul, tartós akadályba ütközik, vagy a szerződésben foglalt ütemezéshez képest késedelmet szenved, erről a Támogatott haladéktalanul köteles értesíteni a Támogatót.
12. Amennyiben a feladat meghiúsul – a Támogató részére történő bejelentési kötelezettség teljesítése mellett – a Támogatottnak a támogatásról le kell mondania.
13. Támogatott nyilatkozik arról, hogy
14. nincs korábbi támogatási megállapodással összefüggésben benyújtott, vagy benyújtandó lejárt határidejű elszámolása, amely még nem került elfogadásra,
15. nincs a Támogató által korábban nyújtott támogatás vonatkozásában elszámolási, visszafizetési késedelemben
16. lejárt esedékességű, 60 napon túl meg nem fizetett köztartozással nem rendelkezik,
17. csőd-, felszámolási vagy végelszámolási eljárás alatt nem áll
18. A szerződésben nem szabályozott kérdésekben a PTK, az Mötv. az Áht. és végrehajtási rendeleteikben foglaltak az irányadók.
19. A Szerződő Felek megállapodnak abban, hogy a szerződésből eredő esetleges jogvitáik elintézésére a Kaposvári Törvényszék kizárólagos illetékességét kötik ki.
20. Jelen szerződés egymással megegyező négy eredeti példányban készült. A Szerződő Felek a jelen szerződésben foglalt feltételekkel egyetértenek, azokat elfogadják, és a szerződést, mint akaratukkal mindenben megegyezőt, jóváhagyólag cégszerűen írják alá.

Kelt: Kisgyalán, 20

Támogató Támogatott

polgármester

Ellenjegyző:

Jegyző pénzügyi ügyintéző

**MEGÁLLAPODÁS**

**államháztartáson kívüli forrás átvételéről**

amely létrejött egyrészről ……. (születési hely idő: …………, anyja neve: ) lakcím, ………… utca … szám alatti lakos a továbbiakban: Támogató

vagy jogi személyiséggel rendelkező gazdálkodó, vagy egyéb szervezet esetében

amely létrejött másrészről a **………..** (székhelye: ….. Adószáma: …. képviseletében eljár: ……) a továbbiakban: Támogató

másrészről **Kisgyalán Községi Önkormányzat** (székhelye: 7279 Kisgyalán Szabadság tér 15. képviseli …… polgármester) a továbbiakban: **Támogatott**

(a továbbiakban együtt: Szerződő Felek) között az alulírott helyen és időben az alábbi feltételekkel:

1. A Támogatott által megvalósítani kívánt cél meghatározása:
2. A Támogató az 1) pontban meghatározott feladatok költségeihez …………. forint vissza nem térítendő támogatást (továbbiakban: Támogatás) biztosít a Támogatott javára.
3. A Támogatás készpénzben a Támogatott házipénztárába történő befizetéssel azonnal vagy a Támogatott 11743002-15400097 sz, bankszámlájára kerül egyösszegben átutalásra, ezen szerződés aláírását követő 3 napon belül.
4. A Támogatás felhasználásának határideje 202..
5. A Támogatott kötelezettséget vállal arra, hogy
6. a támogatást kizárólag az 1. pont szerinti célok megvalósításának fedezésére használja fel.
7. a honlapján 202…….-ig beszámolót készít és közzéteszi a Támogató részére a Támogatott nevére szóló és az 1) pont szerinti cél megvalósítása érdekében keletkezett kiadásairól szóló számlák és a pénzügyi teljesítést igazoló bizonylatok másolatával.
8. A Támogatott hozzájárul ahhoz, hogy a támogatás rendeltetésszerű felhasználását a Támogató és/vagy megbízottja ellenőrizzék, ennek során a támogatással kapcsolatos dokumentumokba betekintsenek.
9. Támogatott bejelentési kötelezettséggel tartozik minden olyan, a jelen szerződésben szereplő adatban, illetőleg egyéb körülményben bekövetkezett változás esetén, amely érdemben érinti a szerződés teljesítését, eredeti céljának megvalósulását.
10. Amennyiben a feladat meghiúsul, tartós akadályba ütközik, vagy a szerződésben foglalt ütemezéshez képest késedelmet szenved, erről a Támogatott haladéktalanul köteles értesíteni a Támogatót.
11. Amennyiben a feladat meghiúsul – a Támogató részére történő bejelentési kötelezettség teljesítése mellett – a Támogatottnak a támogatásról le kell mondania.
12. A szerződésben nem szabályozott kérdésekben a PTK, az Mötv. az Áht. és végrehajtási rendeleteikben foglaltak az irányadók.
13. A Szerződő Felek megállapodnak abban, hogy a szerződésből eredő esetleges jogvitáik elintézésére a Kaposvári Törvényszék kizárólagos illetékességét kötik ki.

Jelen szerződés egymással megegyező három eredeti példányban készült. A Szerződő Felek a jelen szerződésben foglalt feltételekkel egyetértenek, azokat elfogadják, és a szerződést, mint akaratukkal mindenben megegyezőt, jóváhagyólag cégszerűen írják alá.

Kelt: Kisgyalán,

Támogató Támogatott